section_heading: Ishrana
paragraph_text: Ostaci guštera u grudnoj šupljini njemačkog primjerka pokazuju da se Compsognathus hranio maleni kralješnjacima. Marsh, koji je pregledao taj primjerak 1881. godine, smatrao je da je maleni skelet unutar stomaka Compsognathusa bio embrij, ali je 1903. godine Franz Nopcsa zaključio da je u pitanju gušter.<ref> Ostrom je identificirao skelet kao ostatke guštera iz roda Bavarisaurus,<ref> za kojeg je zaključio da je bio brz i okretan trkač s obzirom na proporcije nogu i repa. To je, opet, navelo na zaključak da je Compsognathus imao odličan vid i bio sposoban za veliko ubrzanje kako bi sustigao guštera. Fosil Bavarisaurusa je u jednom komadu, što znači da ga je Compsognathus progutao cijelog. U stomaku francuskog primjerka nalaze se skeleti neidentificiranih guštera ili sfenodontida.